እቲ ብቤት ትምህርቲ ጽርየትን ኣፋውስን ሎንዶን [ London School of Hygiene and Tropical Medicine] ዝተገብረ መጽናዕቲ ከምዘምልክቶ፡ እቲ ኣብ ዓዲ እንግሊዝ ዝርአ ዘሎ ምንቁልቋል ሸውሃት ወሲብ ኣብቶም ቅድሚ ሕጂ ኣብ ወሲብ ንጡፋት ዝነበሩ ሰባት ይርአ፡ ልዕሊ`ቶም ድንግልንኦም ክዕቅቡ ናይ ዝፍትኑ ሰባት። ጠንቂ ናይዚ ኹሉ ድማ ኣብዚ ዝሓለፈ ዓሰርተ ዓመታት ዝተራእየ ማሕበራዊ ለውጢ ኢዩ ይብል ፕሮፌሰር ሳይሞን ፎሬስት። ብፍላይ ኣብዚ ዝሓለፈ 50 ዓመታት ብዙሕ ምቅይያራት ኢዩ ተራእዩ ኢሉ ኣቲ ፕሮፌሰር። ሓደ ካብቲ ምኽንያታት ድማ፡ እቶም መንእሰያት ደጒዮም ስለዝምርዓውን ምስ ስድራቤቶም ተጸጊዖም ስለዝነብሩን ብቑጠባ ድማ ርእሶም ስለዘይከኣሉን`ውን ኢዩ ኢሉ እቲ ፕሮፌሰር። ምንጪ ስእሊ, Getty Images እዚ ዝተገልጸ ምኽንያታት፡ ብፍላይ ተጽአጋዕነት ኣብ ስድራቤታቶም እቶም መንእሰያት ዝምድና ንኸይስርቱ ካብ ዝዕንቅጾም ምኽንያታት ክኸውን ይኽእል ኢሉ ፕሮፌሰር ሳይሞን። እቲ ካልእ ዓቢ ጠንቂ ናይዚ ሽግር ድማ፡ እቲ ወሲብ ኣብ ፊልምታት ብምርኣይ ዝፍለጥ ሕብረተሰብ፡ ብቐጻሊ ኣብ መርበብ ሓበሬታ ነቲ ፊልም ብምርኣይ ነቲ ጾታዊ ርክብ ናይ ምክያድ ስምዒታትም ብኣሉታ ይጸልዎ። እዚ ኣሉታዊ ሳዕቤናት ድማ ኣብ ሂወቶም ጭንቀትን ሻቕሎትን ይፈጥረሎም እቲ ኣብያ ድማ ነቲ ኣብ ልዕሊ ደቀንስትዮ ዝነበሮም ኣሉታዊ ኣጠማምታ የዕብዮ። ዝበዝሐ ግዜኻ ነቲ ናይ ወሲብ ፊልምታት ኣብ ምርእይ ኣብትሕልፈሉ እዋን ምስ ዓርክኻ ጾታውሲ ርክብ ንምክያድ ዘሎካ ግዜ ኣዝዩ ውሑድ ይገብሮ። ስለዚ ምስታ ተፍቅራ ዓርክኻ እትዘናግዓሉ ግዜ ኣይህልወካን ማለት ኢዩ። ቢቢሲ ኣብዚ ቀረባ ኣብ ዕዲ እንግሊዝ ኣብዘካየዶ መጽናዕቲ፡ ንልዕሊ 1,000 ሰባት ኣብ ክሊ ዕድመ 18-25 ብዛዕባ ናይ ወሲብ ፊልም ምርኣይ ምስተሓቱ፡ 55 ሚኢታዊት ናይቶም ደቂተባዕትዮ እቲ ፊልም ብምርኣይ ብዛዕባ ወውሲብ ዘለዎም ኣፍልጦ ክዓቢ ከምዝሓገዞም ገሊጾም። ካብ ወሲብ ጨሪስካ ክትሕረም ትኽእል`ዶ?
